༄༅།།ཀ་ཕྲེད་ཚིག་གི་ཛམ་ལྷའི་གསོལ་འདེབས།
ཀ་མ་ལ་དང་ཟླ་བའི་དཀྱིལ་འཁོར་སྟེང༌།། ཁ་སར་པ་ནི་འཇིག་རྟེན་གསུམ་གྱི་མགོན། ག་ཤལ་རྒྱན་
དང་ལྷ་རྫས་གསལ་བའི་སྐུ།། ང་རྒྱལ་གསལ་བའི་མདུན་དུ་པད་ཟླའི་ཁར།། ཅ་ཙོའི་ང་རོ་ཆེར་སྒྲོགས་གཡུ་འབྲུག་སྟེང་།།
ཆ་ལུགས་ཕྱེད་དཀྱིལ་ཁ་ཊཾ་པེ་(བེ་)ཅོན་འཛིན།། ཇ་སོགས་དབུལ་ཕོངས་ཉེས་པའི་མུན་སེལ་བའི།། ཉ་རྒྱས་ཟླ་
འདྲའི་འཕགས་མཆོག་ཛམྦྷ་ལ།། ཀ་ཤིས་ལྷ་རྫས་རིན་ཆེན་རྒྱན་གྱིས་སྤྲས།། ཁ་དོག་དཀར་སེར་དམར་སྔོ་ཊཱ་ཀི་
བཞི།། གའུའི་བརྟེན་གཏོར་བསིལ་བའི་(༡༠ན)ཆུ་རྒྱུན་དང་།། ང་ཡིས་ཏིང་འཛིན་གྱིས་སྤྲུལ་ཉེར་སྤྱོད་ཚོགས།།
ཅ་ཅོའི་སྨྲ་བཅད་གཟུངས་སྔགས་ཟབ་མོ་བགྲངས།། ཆ་ལུགས་ཡིད་འོང་ཁྱོད་སྐུའི་ཏིང་འཛིན་བརྟན།། ཇ་དང་
ཟས་སྤངས་ཐུན་བཞིར་བསྙེན་བསྒྲུབ་(སྒྲུབ་)དང་།། ཉ་སྟོང་བརྒྱད་ཀྱི་དུས་ཀྱི་གཏོར་མས་བསྐང་།། ཏ་ཐཱ་ག་
ཏའི་བསྟན་པ་རྒྱས་པ་དང༌།། ཐ་གྲུ་ཡངས་པའི་འཇིག་རྟེན་ཁམས་རྣམས་སུ།། ད་ལྟ་ཚེ་བསོད་དཔལ་ཐོབ་ཕྱི་
མའི་ཚེ།། ན་འཆིས་འཚེ་མེད་བདེ་ལྡན་ཞིང་དུ་དྲོངས།། པ་སངས་ལྟ་བུ་རབ་དཀར་ལྷག་བསམ་གྱིས།། ཕ་རོལ་
ཕྱིན་བཅུའི་ཉམས་ལེན་མཐར་ཕྱིན་ཏེ།། བ་ལང་སྤྱོད་སོགས་གླིང་བཞི་ལོངས་སྤྱོད་ཀུན།། མ་ལུས་དབང་དུ་འདུ་
བའི་འཕྲིན་ལས་མཛོད།། ཙ་དུར་གྲངས་ལྡན་སྡེ་བཞིའི་དཔལ་འབྱོར་དང་།། ཚ་གྲང་ནད་ཀྱིས་གདུང་བ་ཀུན་
སེལ་བའི།། ཛ་ཏི་ལ་སོགས་སྨན་མཆོག་མཐའ་དག་དང་།། ཝ་ར་ན་སིའི་གནས་ཆེན་དཔལ་གཡང་སྩོལ།། ཞྭ་
གོས་ཟས་ནོར་ལོངས་སྤྱོད་སྩོལ་བའི་ལྷ། ཟ་ཧོར་རིགས་འཁྲུངས་དཔལ་ལྡན་ཨ་ཏི་ཤས།། འ་ཅག་འགྲོ་བ་ཡོངས་
ཀྱི་མགོན་སྐྱབས་སུ།། ཡ་མཚན་ལྷ་ཁྱོད་སྤྲུལ་བ་མ་ཡིན་ནམ།། རྭ་(ར་)བ་དཀར་བོས་བསྐོར་བའི་གངས་ལྗོངས་
འདིར།། ལ་ལ་ཤིན་ཏུ་དབུལ་བའི་སྡུག་བསྔལ་གྱིས།། ཤ་རུས་ཞིག་ལ་ཐུག་པ་འདི་དགོངས་ལ།། ས་བཅུའི་མཐར་
སོན་འཕགས་པས་ནོར་སྩོལ་ཞིག(ཅིག)། ནོར་བུ་འཛིན་པའི་སྔགས་མཆོག་ཨོཾ་ཡིག་གིས།། པདྨ་ཀྲོདྷ་ཨཱརྱ་ཛམྦྷ་ལ།།
སྙིང་བོ་ཧྲཱིཿ ད་ཡ་ཡིས་རྒྱུད་བསྐུལ་བས།། ཧཱུཾ་དང་ཕཊ་ཀྱིས་(༡༠བ)བགེགས་སྐྲོད་བྱིན་བརླབས་(རླབས་)སྩོལ།། ཧ་
ཅང་བརྩོན་པས་བསྙེན་སྒྲུབ་ལ་འབད་ཚེ།། ཨ་ཏི་ཤ་ཡི་སྤྱན་ཆབ་ལས་འཁྲུངས་ལྷ།། ཧ་ཡ་གྷཾ་ཝའི་སྤྱན་སྔར་དམ་
བཅའ་བཞིན།། ཨ་མ་རིགས་དྲུག་སེམས་ཅན་བདེ་བར་མཛོད། །
ཀ་འཕྲེང་(ཕྲེང་)ཚིག་གི་ཛམ་ལྷའི་གསོལ་འདེབས་འདི།། ཁ་ཏགས་(གཏགས་)དང་བཅས་བློ་བཟང་ཉི་མ་ཞེས།། ག་བུར་སྨན་གྱིས་
འགྲོ་ཕན་རྒྱ་ཆེ་བས།། ང་ལ་བསྐུལ་ངོར་རྒྱལ་མཁན་མིང་གིས་སྨྲས། །
ཨཏྠིཏིསྶ 238, སམྨཱ སཏྟཱ ཙ, སྶ?
%

༄༅། །ལྔ་བ། གསོལ་འདེབས་དངོས་གྲུབ་འགུགས་པའི་ལྕགས་ཀྱུ།
རི་རབ་ལྷུན་པོའི་བྱང་ཕྱོགས་ལྕང་ལོ་ཅན།། རིན་ཆེན་སྣ་བདུན་བརྩེགས་པའི་གཞལ་ཡས་ཁང་།། ཛམ་
ལྷ་རིགས་ལྔ་ལྷ་མོ་ནོར་རྒྱུན་མ།། འཁོར་དང་བཅས་ལ་བདུད་རྩིའི་ཁྲུས་ཆབ་འབུལ།། ཁྱད་པར་འཕྲིན་ལས་ཛམ་
ལྗང་འབྲུག་ལ་ཆིབས།། ནོར་ལྷ་བྱེ་བ་བདུན་འབུམ་འཁོར་བཅས་ལ།། དྲི་ཞིམ་བདུད་རྩིའི་རྒྱུན་གྱིས་ཁྲུས་གསོལ་
བས།། ཚེ་རབས་ཀུན་ཏུ་དབུལ་ཕོངས་དང་བྲལ་ནས།། ཟས་ནོར་ལོངས་སྤྱོད་དངོས་གྲུབ་ཆར་ཕབ་(ཕོབ་)ཅིག །
%2393

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།